Slik «lurte» Bjørgen alle på tremila - og vant
Mens Ragnhild Haga, Jessica Diggins og mange andre, kanskje alle andre, startet tremila på sitt beste skipar, så valgte langrennsdronninga en annen strategi. Hun startet på sitt nest beste ski. – Jeg byttet til det beste paret, så jeg hadde en fordel. Jeg tror kanskje om de tre i front hadde byttet ski, så hadde de kanskje klart det, sier Bjørgen. Dramatisk for Dyrhaug om femmila: - Jeg mistet synet For Haga, Diggins og Charlotte Kalla var ledertrioen lenge. – Ja, jeg visste jeg skulle bytte ski. Vi ble anbefalt å bytte ski, fordi skiene tapte seg. Og da hadde jeg en plan å skifte på 13 kilometer, og holdt meg fast til det. Jeg mistet ryggen på tetgruppa, men jeg tok mange sekunder inn igjen fra toppen og ned på nest siste runden, sier Bjørgen til VG. – Du fintet dem ut? – Jeg fulgte planen min, og er veldig fornøyd med den, svarer Bjørgen.På det meste lå Bjørgen over halvminuttet bak teten. Bjørgen forklarer hvorfor hun valgte ikke å bruke sine beste ski fra start. – Jeg skulle bare gå 13 kilometer på dem, og da skulle jeg gå over halve løpet på de beste, sier Bjørgen og legger til at de norske løperne kjente planen hennes. Haga ble nummer tre. Hun byttet aldri ski. Selv om det var planen. – Jeg hadde en plan a med smøreren min om å bytte på 21 kilometer. Så fikk jeg med meg rett før start at Marit hadde en plan om å bytte på 13. Men jeg tenkte jeg skulle stå for min plan, sier Haga og legger til: – Da vi kom til 21 kilometer, så måtte jeg ta en vurdering. Så jeg la meg bak Jessica og Kalla for å se hva de gjorde. Da tenkte jeg bare at jeg gambler og satset på at skiene mine ville holde.Haga angrer på at hun ikke byttet ski. – Ja. Men samtidig, Astrid byttet jo og hun hang ikke med Marit. jeg visste jo at jeg staret på mitt beste par, så jeg hadde eventuelt byttet til mitt nest beste. Så for min del var det ikke avgjørende. Jeg tror ikke jeg var sprek nok til å kjempe om seieren uansett, sier Haga til VG. Diggins var veldig godt fornøyd med å bli nummer to i selveste Kollen. – Det var kanskje ikke det smarteste av meg ikke å bytte ski. Men man tar den beste avgjørelsen man kan i løpet av rennet, så må man stå for det. Man må ha selvtillit på det valget man har tatt, sier Diggins til VG etter rennet.Bjørgen overrasket mange med sin enorme opphenting etter at hun lå langt bak. – Det er den mest imponerende tremilsseieren hun har gjort her. Det skulle ikke være mulig, utbrøt NRK-ekspert Torgeir Bjørn like før målgang. – Det er rett og slett fantastisk at Bjørgen klarer det der, supplerer kollega Jann Post. Northug sjanseløs før spurten i comebacket37-åringen hadde selskap av lagvenninne Astrid Uhrenholdt Jacobsen på sin lange vei helt til topps. Jacobsen ble til slutt nummer fem. Bjørgen om Northug: - Tror ikke han kommer krypende tilbake For 36 sekunder var plutselig blitt til 6,4 sekunder til teten inn på den siste runden. Med 1,5 kilometer igjen var det kontakt mellom alle de fem. Den siste kilometeren var det heller ingen tvil om hvor seieren ville havne. Bjørgen hadde langt bedre glid. Før den siste svingen inn mot oppløpet hadde hun opparbeidet seg en luke og avgjort løpet. Over målstreken kunne hun juble for sin syvende seier i Holmenkollen-løypene. Resultatliste 30 km kvinner Holmenkollen: 1. Marit Bjørgen , Norge: 1:18.12,4 2. Jessica Diggins, USA: +3,6 3. Ragnhild Haga, Norge: +4,3 4. Charlotte Kalla, Sverige: +4,4 5. Astrid Uhrenholdt Jacobsen, Norge: +11,6 6. Ingvild Flugstad Østberg, Norge: +1:39,5 13. Silje Øyre Slind, Norge: +2:25,0 15. Kari Øyre Slind, Norge: +2:29,6 18. Heidi Weng, Norge: +3:13,7 25. Martine Ek Hagen, Norge: +3:51,2 29. Anne Kjersti Kalvaa, Norge: +4:13,3 32. Lotta Udnes Weng, Norge: +5:44,7 34. Marte Mæhlum Johansen, Norge: +6:00,4 42. Emilie Kristoffersen, Norge: +7:28,1 45. Anna Svensen, Norge: +8:33,7 46. Emilie Fleten, Norge: +8:45,5
Det så helt svart ut for Marit Bjørgen (37) på hjemmebane i Kollen. Over halvveis var hun 36 sekunder bak teten, men Bjørgen hadde en plan hele tiden.